ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660046852

ขอความช่วยเหลือให้จัดสรรเงินค่าเช่าบ้านที่ยังคงค้างและค่าใช้จ่ายในชีวิตประจำวัน ให้แก่ ผู้ร้อง  อายุ 66 ปี หมายเลขโทรศัพท์ ...  ที่อยู่ปัจจุบัน บ้านเช่า บ้านเลขที่ ... ชุมชนคลองสี่บาท ซอยวัดกำแพง เลียบคลองสี่บาท แขวงแสมดำ เขตบางขุนเทียน กรุงเทพมหานคร และที่อยู่ตามสำเนาทะเบียนบ้าน บ้านเลขที่ ...ซอยพระรามสอง 50 แขวงแสมดำ เขตบางขุนเทียน กรุงเทพมหานคร เนื่องจากผู้ร้องแจ้งว่าได้ประสบอุบัติเหตุทำให้ขาเจ็บ อาศัยอยู่เพียงลำพัง ผู้ร้องไม่ได้ประกอบอาชีพและไม่มีรายได้จากการประกอบอาชีพ ผู้ร้องมีรายได้จาก เบี้ยยังชีพผู้สูงอายุ เดือนละประมาณ 600 บาท (หกร้อยบาทถ้วน) เบี้ยยังชีพผู้พิการ เดือนละประมาณ 1,000 บาท (หนึ่งพันบาทถ้วน)  และบัตรสวัสดิการแห่งรัฐ เดือนละประมาณ 300 บาท (สามร้อยบาทถ้วน) โดยผู้ร้องมีค่าใช้จ่ายในชีวิตประจำวัน ได้แก่ ค่าเช่าห้อง (รวมค่าน้ำประปา-ค่าไฟฟ้า) ที่ยังคงค้าง เป็นจำนวนเงิน 3,000 บาท (สามพันบาทถ้วน) ค่าอาหารวันละ 100 บาท (หนึ่งร้อยบาทถ้วน) ส่งผลทำให้ผู้ร้องมีรายได้ไม่เพียงพอต่อค่าใช้จ่ายในการดำรงชีวิตและมีรายได้ไม่เพียงพอต่อการชำระค่าเช่าบ้าน จึงประสงค์ให้หน่วยงานที่เกี่ยวข้องช่วยเหลือจัดสรรค่าเช่าบ้านที่ยังคงค้างและค่าใช้จ่ายในชีวิตประจำวัน เพื่อบรรเทาความเดือดร้อนให้แก่ผู้ร้อง

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata